Islama filozofio

Islama filozofio estas la aro de doktrinoj rilataj al la vivo, la universo, la etiko, la socio kaj aliaj fundamentaj demandoj ligitaj al la islama mondo.

eta|250px|maldekstre|Reprezento de Sokrato en araba manuskripto ilustrita de la 13-a jarcento.
La islama tradicio kombinas kelkajn pensojn de la novplatonismo kaj de la aristotelismo kun aliaj konceptoj kiuj estis aligitaj pere de la disvolvigo de Islamo. Kelkaj gravaj filozofoj kiel la araba Al-Kindi kaj la persaj Al-Farabi kaj Aviceno, same kiel Ibn Tufajl kaj Ibn Ruŝd, devenaj el Iberio, precizigis kelkajn interpretojn de Aristotelo kiuj poste estis absorbitaj de la judaj kaj kristanaj saĝuloj. La historio de la islama filozofio enhavas gravajn ekzemplojn de aliaj filozofoj kiuj frontos grandan nombron de demandoj kiuj finfine influis la mezepokan skolastikismon de Eŭropo, inter kiuj troviĝis Algazelo kaj Mulla Sadra.

Same kiel okazas en aliaj filozofiaj sistemoj, ankaŭ en la Islama filozofio estas diversaj skoloj, inter kiuj menciindas la peripatetika aŭ promenema skolo (maŝŝa) inspirita en Aristotelo kaj reprezentata de Aviceno, la skolo Iŝrak, bazita sur la pensaro de Ŝahab al-Din Suhraŭardi (1154-1191), konata ankaŭ per la nomo de Ŝeiĥ al-Iŝrak, la skolo de la Transcenda Filozofio, disvolvigita de la persa filozofo Mulla Sadra kaj la raciisma skolo de Ibn Ĥaldun.

 Vidu ankaŭ 
 Listo de islamaj filozofoj

 Bibliografio 
 Nasr, Seyyed Hosein (2006). Islamic Philosophy from its Origin to the Present: Philosophy in the Land of Prophecy.  State University of New York Press. ISBN 0-7914-6799-6.
 Razavi, Mehdi (1997) Amin Suhrawardi and the School of Illumination. Londono: eldonejo Routledge, ISBN=0700704124
 De Lacy O'Leary, D.D. (1949) How Greek Science Passed to the Arabs. Chapter XIII: "The Arab Philosophers". Routledge & Kegan Paul Ltd.

Kategorio:Islamo
Islama filozofio